เป็นตุ่มเล็กๆ ลองบีบออกมาคล้ายสิว บริเวณแขน (เป็นตุ่มที่คล้ายๆตุ่มผื่นหลังแขนของคนอ้วน) ไม่มีอาการคัน ไม่แดง ไม่ปวดแสบ แต่สงสัยว่าเกิดจากอะไร ผมน้ำหนัก 110 กิโล ครับ
สวัสดีค่ะ อาการเป็นตุ่มเล็กๆคล้ายสิวที่แขนดังกล่าวมา อาจจะเกิดมาจาก ตุ่มจากรูขุมขนอักเสบจากการอุดตันของไขมันบริเวณดังกล่าว การติดเชื้อแบคทีเรียแทรกซ้อนร่วมไปด้วย การติดเชื้อราที่รูขุมขน หรือเป็นผื่นภูมิแพ้ ผื่นแพ้สัมผัสหรือระคายสัมผัสกับสารใดๆที่ทำให้เกิดการแพ้หรือระคายเคือง โดยสาเหตุในคนน้ำหนักมากก็มีสาเหตุคล้ายกับในคนทั่วไปโดยปกติแล้วสิวเม็ดเล็กๆมักค่อยๆยุบไปได้เอง ยกเว้นในบางกรณีที่เป็นสิวหัวหนองขนาดใหญ่ หรือเป็นสิวในบริเวณกว้างที่อาจต้องใช้ยาฆ่าเชื้อรับประทานหรือยาทาฆ่าเชื้อเฉพาะที่ ภายใต้การดูแลของแพทย์ร่วมไปด้วยในเบื้องต้นรักษาความสะอาดบริเวณที่เป็น โดยใช้น้ำเปล่าหรือน้ำสบู่อ่อนๆล้างวันละ 2 ครั้ง ไม่ไปแกะเกาเองบ่อยๆ ควรดูแลสุขภาพทั่วไปให้ดี และลดน้ำหนัก